
PRuPagi u Isu Krisa! 


Najljepši med postario je , Bog. u svijet Red u svijetu volja 
je njegova!  Stvorenja neživuća“ služe živućima, koja ispunja- 
vaju uzduh, zemlju i vodu, Sav život na svijetu proizlazi iz- 
ravno od Boga, a znanost je sama ustanovila, da iz neživa ne. 
može postati živo. Čudnovata je pojava života; nitko ne zna: 
kazati, što je upravo život. Još je čudnovatije, kako se život 
samo snagom jedne tajinstvene odredbe svemogućega Stvori- 
telja, na svijetu obnavlja i ponavlja. »Rastite«, rekao je »i mno 
žite se«, i valovi života počeli se micati u ono davno doba još 
prije, nego li se pojavio čovjek na svijetu, doprli su do njega 
samoga, te se miču od koljena do koljena naprijed .mimo nas, 
koji ih gledamo i znamo, da im ne će biti kraja do svršetka 
svijeta, Pojedinci umiru, život pak sam i razne vrsti njegove, 
ostaju, Između svih vrsti neizmjerno raznolikog života, kojima 
se divimo u svijetu, zauzimlje prvo mjesto čovjek. On spaja u 
sebi zemlju i duh, vremenitost i vječnost, ćutilni osjećaj i ne- 
tvarnu misao, Divno je on stvorenje Božje mudrosti i svemo- 
gućnosti! I njemu je rekao Bog, kad su muž i žena kao pred- 
stavnici najviše vrsti života stajali pred njim, one tajinstvene 
riječi: »Rastite i množite se i napunite zemlju« (1. Mojs. 1, 28). 

Iz Božjih je ruku izašao čovjek, da vlada zemljom i bude 
gospodarom svih životinja, što se miču po zemlji (1. Mojs. 1, 28). 
Ovo 'dakle zahtijeva red u svijetu, da sva stvorenja služe čov- 
jeku, a čovjek sam da je Bogu podložan, podložan i u načinu, 
kako će svoj život množiti i njime zemlju ispunjavati. Od pr- 
voga je početka Bog stvorio muža i ženu, da »budu dvoje u 

tijelu jednom« (1. Mojs. 2, 24), Kao jednu nedjeljivu zajednicu 
blagoslovio ih je (1. Mojs. 1, 28) te im nakon svoga blagoslova 
rekao: »Rastite i množite sel« Takav je postanak ženidbe. 
Bog ju je sam zamislio i blagoslovio, te joj odredio veliku i 
svetu svrhu, da služi očuvanju i množenju ljudskoga roda. 

Proniknut tim činjenicama, koje susrećemo u djelatnosti 
Božjoj odmah na početku ljudskoga roda, mora svaki zaklju- 
čiti: čovjek je od svih stvorova na svijetu najuzvišenije i Bogu 
najmilije biće; ženidba i obitelj kao posljedica njezina, uredba 
je neizmjerno sveta i važna, nad kojom će Bog osobito bditi 
i teško kazniti one, koji bi se o nju ogriješili. Upravo ta me je 
činjenica potakla, da progovorim u ovogodišnjoj korižimetioj 
poslanici nekoliko važnih riječi o kršćanskoj obitelji te o po- 
Biblima, kojima je ona izložena. Pogibli ima mnogo; svaki ih 
vidi, koji shvaća ozbiljnost života, a dužnost je naša, da še s 
njima upožnamo, da to, što je Bogu kao najviši plod njegovih 
zamisli kod stvorenja svijeta naročito drago i milo, i što on 
ljubomorno pazi i čuva, i mi sami kao Božju uredbu visoko 
štujemo, sveto čuvamo i branimo. 


1. Uzvišenost ženidbe i obitelji u svijetlu 
vjere. 
Da, obitelj je Bogu naročito draga i mila, On je bio, kako 
smo čuli, koji joj je udario temelje, te je ostvario. Njoj je &d- 
mah u raju odredio zadatak, da bude posrednicom svega ljud- 
skoga života naravskoga i svrhunaravskog. Kad je ljudski rođ 
pošao putevima propasti, izabrao je Bog opet jednu obitelj, da 
spasi ono, što je od ljudskog roda ostalo još dobro; a kovčeg 
sa porodicom patrijarhe Noa, ostat će uvijek divna slika sva- 
ke dobre obitelji, za koju se Bog očiuskom ljubavlju stara, da 
u olujama i valovima života ne propadne. Tko se ne spominje 
obitelji pobožnog Tobije, koju je Bog toliko kušao, ali i pratio 
svojim blagoslovom? Obitelj se opet po obitelj navađa, kad se 
iz steroga zavjeta dokazuje, kako Bog ispuni svoje obećanje, 
da će Spasitelj izaći iz roda Abrahamova i Davidova! 
Na pragu novoga zavjeta Bog odmah opet crta život Zaharije 
i Elizabete, koji su mu bili mili i dragi, jer su bili pravedni, 
Čeznuli su za djetetom, i Bog usliša njihove molbe, i obdari ih 
samim pretečom obećanoga Mesije, velikim i svetim Ivanom 
Krstiteljem. Ali svu našu pažnju skreće u novom zavjetu na 
obitelj, koja je bila izravno njegova. To vam je sv, Obitelj u 
Nazaretu, slika drugog raja na zemlji. Isvs Krist predivan je 
plod u tome raju. A da Spasitelj pokaže, kako on štuje obitelj 
i sav njezin život, htio je ne samo da bude rođen u obitelji .te 
da joj kao dijete pripada, nego da ptoboravi u njoj čitavih tri- 
deset godina. 

Jasno je dakle, da je obitelj nešto veoma visoka i sveta, 
kad se Bog tako za nju zauzimlje, tako je štiti i cijeni, To i 
nije nikakvo čudo, jer se iz obitelji stvara ljudski rod, a Bog 
kod tog stvaranja ima svoj veliki, pače svoj poglaviti udio. 
Svaki se čovjek sastoji iz duše i tijela. Duša je u svakom čov- 
jeku izravno stvorena od Boga, a duša je poglaviti dio čovjeka. 
Dakle Bog je glasni učesnik u postanku čovječeg života, a 
odatle je razumljivo, da mu je obilelj neizmjerno srcu pri- 
rasla. Poviše pomislimo, da ima jedan sam čovjek pred Bogom 
veću vrijednost, nego sve bogatstvo na zemlji te sva zemlja 
i svi svijetovi u svemiru zajedno, jer sve te stvari jesu radi 
čovjeka, a ne čovjek radi njih, Sveta nas pak groza mora spo- 
pasti u oči vrijednosti čovjeka i duše njegove, kad gledamo u 
svijetlu svete vjere, kako je Bog, sam Sin Božji, postao čovje- 
kom, kaošto je svaki od nas, i kako je sve činio, trpio i umr'o 
na križu te napokon htio, da bude kao Bog i čovjek hranom 
naših duša u Presv. Oltarskom Sakramentu samo radi toga, da 
Spasi od propasti grijeha ljudski rod i svakoga od nas. Gleda- 
jući sve to u svijetlu svete vjere moramo da zanijemimo od 
čuda, jer nemamo riječi, kojom bi se samo iz daleka mogla 
označiti nedokučiva vrijednost čovjeka i duše njegove, 

Toliko ćemo lje shvatiti, da su obitelj i obiteljski život i 
sama ženidba neizmjerno ozbiljne i svete uredbe. To su stvari, 
koje ne trpe lakoumnosti i šale, jer ima u njima svoj veliki udio 
sam Bog. Ozbiljnost i svetost ženidbe i ženidbenog života u 
velike se odrazuje: i u tome, što je Isus Krist podigao ženidbu 
na stupanj sakramenta, da bude u novom zavjetu ženidba kao 
sakramenat izvorom ne samo naravnog ljudskog života neo 
i izvorom posebne zaštite Božje i premnogih milosti za svrhu- 
naravski život čitave obitelji, 

Najljepša je svojstva Bog združio s kršćanskom ženidbom. 
Ona je jedinstvena! Ona se može sklopiti samo između jednoga 
muža i jedne žene. Tako je Bog naredio već od početka. On 
je stvorio samo jednoga mužai samo jednu ženu 
da budu jedno jedinstveno društvo: »dvoje u tijelu jednome«. 
Tu ženidbenu jedinstvenost potvrdio je kasnije i Isus Krist, na- 
glasiv baš ono, što je već Adam u raju izrekao: »da budu dvoje 
— dakle ne trojica ili više njih — jedno tijelo« (Mt. 17, 5) te 
naučavajući: »Tko otpusti ženu svoju i oženi se drugom, čini 
preljubu na njoj. I ako žena otpusti muža svoga i uda se za 
drugoga, čini preljubu« (Mk 10, 11). Time označi kao preljubu, 
dakle kao teški grijeh svaki čin, kojim bi se muž ili žena tomu 
ženidbenom jedinstvu iznevjerili. Vjernost, potpuna vjernost* u 
misli, riječima i djelu do smrti, to je ukras i dužnost svake že- 
nidbe po Božjoj volji. — Drugo svojstvo kršćanske ženidbe je ne- 
razrješivost. Ženidba jedamput zakonito sklopljena i činom 
potvrđena ne može se nikada više razriješiti neo smrću jed- 
noga druga. Muž i žena postaju jedna cijelina kao duša i tijelo 

u čovjeku. »Ali prije se. mora duša rastati od tijela, nego muž 
od žene ili žena od muža« veli sv. Franjo Saleški, U toj stvari 
nije Crkva nikada popuštala, jer je to zakon Božji. Kad je 
htio Henrik VIII, kralj engleski, da se na novo vjenča, premda 
je njegova zakonita žena još živjela, radije je papa Klement 
VIL dopustio, da kralj otpadne od Crkve, da zavede sav narod 
u krivu vjeru i da započne najgora progonstva protiv vjernih 
katolika, nego da bi njegovoj molbi udovoljio i takovo vjenča- 
pje dozvolio. Ženidbena rastava dakle učinjena u svrhu,: da 
rastavljeni drug sklopi jednu drugu — dakako nevaljanu — 
ženidbu, jest pred Bogom i Crkvom zločin, teški grijeh i svaki 
pokušaj takove ženidbe preljuba. 

Da, da, jer je stvar tako uzvišena i sveta, radi toga je i 
neizmjerno ozbiljna! »Da buda dvoje u tijelu jednom«, da budu 
jedno jedinstveno društvo, to je Božji zakon,.kad muž i žena 
sklapaju ženidbeni ugovor, a Isus Krist je taj zakon popunio 
drugim: »Što je Bog združio, čovjek neka-ne -rastavljal« Kr- 
sćanska je ženidba nerazrješiva! 

Sveto pismo posebice naglasuje, kako je Bog već prvu 
ženidbu blagoslovio. Od stupnja -blagoslovljene 
uredbe podigao juje Isus Krist na stupanj 
sakramenta, da bude ne samo blagoslovljena, nego da 
bude posrednikom i nosiocem blagoslova i milosti za sve, koji 
su u vezi s njome. Svaki će stoga razumijeti, zašto pripada že- 
nidba kao sakramenat vlasti Božjoj, t. j. vlasti Crkve kao za- 
mjenice Boga na zemlji. Nauka je sv. katoličke vjere, da ima 
samo katolička Crkva pravo određivati 
uvjete uz koje se može ženidbu valjano 
sklopiti. Državna vlast nema nikakova 
prava da se u ženidbu mješa. Ona može pa i mora 
radi javnog značenja obitelji i radi javnog poretka urediti raz- 
ne stvari, koje proizlaze kao posljedica ženidbe iz bračnog 
života, n. pr. način i uvjete baštinenja; zaštitu i opskrbu djece, 
koja su izgubila roditelje; zaštitu nedoraslih i majki u tvorni- 
cama, osiguranje radničkih obitelji itd., a takovih stvari, ima 
puno; ali nikakovih nema prava davati odreb- 
be, koje ulaze u samu ženidbu n. pr. postavljati že- 
nidbene zapreke, uvađati rastavu, propisivati vjenčanje pred 
civilnom vlasti itd, Sve to spada u područje Crkve. 
Tu nauku sv. Crkve treba da svaki katolik švrsto drži, ako 
hoće da bude katolikom, vjerno provađa i svagdje brani, 

Sv, Pavao govoreći o kršćanskoj ženidbi, upotrebljava 
snažnu riječ i veli: »Tajna je ovo velika; a ja govorim prema 
Kristu i prema Crkvi« (Ef. 5, 32), Kršćanska je ženidba velika 
tajna, jer je po nauci sv, Pavla odraz najsavršenije duhovne za- 
jednice, koja je između Krista i Crkve. Jedinstvena, nerazrje. 
šiva, sveta i milosti puna je ta zajednica. Isto tako je i s kršćan- 
skom ženidbom kao znakom njezinim, I kaošto čine Krist i 

Crkva zajednicu u svrhu, da rađaju djecu Božju za svrhuna- 
ravski život te ih u tome životu hrane i dižu odgojem svojim, 
tako ima i kršćanska ženidba svrhu, da donosi ljudskome dru- 
štvu nove žitelje te ih ujedno Kristu i Crkvi prek sakramenta 
svetog krštenja predaje za širenje Kraljevstva Božjega na 
zemlji. Upravo radi toga je naš Spasitelj, koji je htio da obnovi 
ljudski rod, najveći dio svoga života proveo u obitelji, da je u 
svakom pogledu posveti, Kad je pak počeo javno djelovati, prvi 
je njegov čin bio, da pozvan učestvuje kod svečanosti vjenčane; 
»no ne da se gosti«, kako ističe sv. Čiril Aleksandrijski, »nego 
da učini čudo i posveti početak ljudskog množenja, ukoliko se 
odnosi na tijelo« (L 2 in Js 2, 1). 

Uistinu, velika je i sveta stvar ženidba i obitelj; sveta i 
velika već od iskona; sveta i velika kod svih narođa, a još 
posebice sveta i velika u kršćanskome društvu radi svetih svo- 
jih odnosa prema Kristu i Crkvi. 


2. Priprava na ženidbu i obiteljski život. 


Tko dakle hoće, da sklopi ženidbu i ustanovi novu obitelj, 
mora da se na to ozbiljno pripravi. Nitko nije prisiljen, 
da prigrli ženidbeni stalež. Taj stalež nije po- 
trebit, da se očuva zdravlje i život, kako su n. pr. potrebiti 
hrana i zrak, Niti je ženidba potrebita, da se pošteno i krje- 
posno živi, da se savjesno vrše dužnosti raznih zvanja i da se 
duša spasi. Koliko Crkva toliko država ne priznaju zakonitost 
ženidbenog veza, na koji je jedna stranka bila prisiljena. S1o- 
bodno mora da se svaki za tajstalež odlu 
či. Zato je dužnost onoga, koji se na nj odluči, da ozbiljno pro- 
misli, što taj stalež od njega očekuje i zahtijeva. Taj stalež 
mnogo više zahtijeva od čovjeka nego n. pr. stalež proiesora, 
advokata, siica, liječnika ili stalež obrtnički, poliodjelski itd. 
Bog i ljudi bit će s tobom zadovoljni, ako pošteno, pravedno i 
solidno vršiš svoje dužnosti u jednome ili drugome od tih sta- 
leža, Ipak treba, da se čovjek za svaki od tih staleža mnogo 
i marljivo pripravlja; po petnaest i više godina za profesora ili 
liječnika, po tri, četiri godine za zanat cipelara i krojača itd. 
Kako je pak s pripravom na ženidbeni stalež, s pripravom na 
osnivanje nove obitelji, s pripravom na jedinstvenost i neraz- 
rješivost življenja s jednom te istom osobom do smrti tvoje, S 
pripravom na uzdržavanje i odgajanje čitave obitelji, naročito 
djece, da budu Božja, jer je Bog stvorio njihove duše? U tome 
staležu radi se o veoma ozbiljnim stvarima! Teško će radi toga 
pred Bogom odgovarati onaj, koji misli na ženidbu, a vidi i 
traži samo naslade u njoj ili nema namjere, da je uporablja u 
svrhu, koju ima ona već od same naravi; teško će pred Bogom 
odgovarati i onaj, koji sklapa ženidbu samo radi udobnosti, 

radi novca, radi opskrbe, radi časti! Nije Bog ustanovio i hla- 
goslovio i posvetio ženidbe, da bude sredstvom nasladivanja i 
pohote, da bude sredstvom raznih sebičnih ciljeval Ne, ne, 
radi takovih i sličnih stvari nije je Bog ustanoviol 

Ne pripravljaju se na ženidbu po volji Božjoj oni, koji je 
traže po plesnim zabavama i griješnim sastancima; niti oni, 
koji sklapaju ženidbu, da sakriju grijehe, što su ih prije vjen- 
čanja međusobno učinili, niti oni, koji dolaze pred oltar, da 
im svećenik ženidbeni vez blagoslovi, a duša im je crna i puna 
teških grijeha. Ženidba je sakramenat živih; veliko čine sveto- 
grdje svi oni, koji je sklapaju u smrinome grijehu. Pa kako ćeš 
ti kršćanska djevojko, očekivati, da ti bude obiteljski život 
od Boga blagoslovljen, ako tvoj drug kod svake prigode kune 
i psuje Boga i Majku Božju i svete stvari, koji ne će ili ne 
mari, da se Bogu moli, da ide u crkvu, da vrši zapovijedi Božje 
i crkvene? Zar je to priprava na ženidbu? Gorko se varaš, 
ako se s takovim mladićem pripravljaš na ženidbu i za onaj' 
život, kome je Isus Krist posvetio toliku pažnju! Pogledaj oko 
sebe i odmah ćeš vidjeti, da nema blagoslova ondje, gdje otac 
kune i psuje Boga i ne će da štuje zapovijedi Božje. Njegova 
djeca ga slijede i čine ono isto, što su od oca čula te se od oca 
naučila; a jao ocu i obitelji, gdje se djeca mjesto molitve 1 slra- 
hopočitanja Božjeg uče kletvi i psovanju Boga. Bježi, bježi 
kršćanska djevojko od takovih mladića, jer će te samo nesreća 
i prokletstvo pratiti uz njih! Ostavi i sve one, koji ne štuju ni 
riječju ni ponašanjem svojim svete čistoće; koji ne će, da po- 
štuju svetu stidljivost i žensku čast ili se pače hvale grijesima 
nečistoće. Ostavi napokon sve one, koji su previše odani piću 
i troše svoj novac po krčmama i plesovima, jer ni s jednima 
ni s drugima nema prave priprave za stalež, koji predstavlja 
veliku tajnu pred Bogom i Crkvom. Ali i ti kršćanski mladiću 
budi uvjeren, da si na veoma lošem putu, ako se na ženidbu 
pripravljaš uz djevojku, koja traži samo ples i opet ples, koja 
je nepristojna pače i bestidna u načinu svojega odijevanja; koja 
nastoji, da bude skupo i po modi odijevena, dok joj je kod 
kuće sve u neredu i nečistoći; koja se često pokazuje na cesti 
i kod raznih zabava, ali je nitko ne hvali radi njezine radi- 
nosti i dobrog, milosrdnog srca, te rijetko se vidi kod svete 
ispovijedi i svete pričesti. Ostavi je, dok si još na vremenu, 
jer inače ćeš nositi križ i pokoru do smrti svoje. Za ženidbu je 
najbolja priprava pošteno, čisto kršćansko življenje, koje ozna- 
čuje savjesno vršenje zapovijedi Božjih i crkvenih, dovoljno 
znanje kršćanskih istina i molitava i često primanje svetih sa- 
kramenata, naime sv. ispovijedi i sv. pričesti, 

No to je samo jedna strana priprave. Ali ima i drugih 
strana, Kako će onaj misliti na ženidbu i osnivanje nove obi- 
telji, koji je n. pr. slijep ili kako drukčije osakaćen, te je ne 
može uzdržavati svojim radom? Doduše ima i on pravo na 

ženidbu! Ali pitanje je, kako će vršiti svoje dužnosti u ženidbi! 
Slična primjedba vrijedi za mnoge i mnoge druge slučajeve. 
Crkva, pa i sama država zabranjuje n, pr. sklapanje ženidbe 
medju bližim rođacima, što je očitim znakom, da takovi nijesu 
pozvani, da stupe u ženidbu, jer bi se mogle u obitelji pokazati 
zle i teške posljedice, Kad bi bližnji rođaci prešutili, da su u 
rodu te bi je bez zakonitog oprosta sklopili, bila bi takva že- 
nidba pred Bogom nevaljana i teško griješno rodoskvrnstvo, 
Ako si bolestan, n. pr. šušičav, ili imaš drugu koju zaraznu bo- 
lest, dobro promisli, što činiš, prije nego se odlučiš na ženidbu. 
Njemački su biskupi preporučili, da se dade svaki, koji misli 
da se ženi, najprije dobro pregledati od liječnika, da li je nje- 
govo zdravlje takovo te se smije nadati zdravoj djeci. Liječ- 
ničku pak svjedodžbu neka pruže vjerenik i vjerenica jedan 
drugome na uvid, a onda neka se odluče. To je posve u redu! 
Jer nije pravedno da bude treći čovjek, to jest dijete, bez 
svoje krivnje zaraženo, a zaraženo radi toga, jer su njegovi 
roditelji prenesli svoju bolest na njega. Nije li to slično činu, 
kojim se bližnjega teško rani ili osakati? 

U ostalom ne smije se samo zdravstvene prilike uvažavati 
kod priprave na osnivanje nove obitelji, nego valja uvažiti 
također socijalne i gospodarske prilike, koje su dandanas veo- 
ma teške, Svi osjećaju te prilike, neki ipak još mnogo teže, 
jer su siromasi i često bez zarade i bez vlastitog doma. Svaki, 
koji misli na ženidbu, neka postavi sebi ozbiljno pitanje, da li 
se nalazi u položaju, da će — dakako ukoliko se to dade pred- 
viđati i ukoliko to ovisi o njemu — sigurno moći uzdržavati 
sebe i ženu i svu djecu, koju će bračni život donijeti; poviše da 
li ima kućicu, da li ima prostorije, premda čedne i siromašne, ali 
koje odgovaraju čovjeku i dužnoj skrbi za zdravlje i u kojima bi 
snogao mirno i nesmetano živjeti i svoju obitelj pošteno pre- 
hraniti i k Bogu voditi. Slično vrijedi za djevojku. Kako će ona 
ozbiljno računati na ženidbu, ako nema smisla za kućanstvo, 
za red i čistoću, ako ne zna dobro ni kuhati ni krpati ni šivati; 
ako uopće ne zna, kako treba djecu njegovati i odgajati, da 
budu i zdrava i pobožna? 

Nijesi ti kriv, ako si siromah. To su skrivile teške sadanje 
prilike, Nijesi ti kriv, što nemaš zarade kod kuće; što si pri- 
siljen, da tražiš bolju sudbinu u svijetu; što ti je nepoznato, 
kako ćeš proći kroz život. Ali pamet ti govori, da nemaš po- 
trebitih uvjeta za sklopljenje ženidbe i osnivanje obitelji. Teško 
ti je to. Srce te možda boli radi toga. Ali utješi se i odvažno 
odluči i reci kao i svi oni, koji poslije ozbiljnog razmišljanja i 
ozbiljnog posavjetovanja s roditeljima, s duhovnim vodom uvi- 
diše, da nemaju potrebitih uvjeta za zadovoljan i sretan život 
u bračnom staležu: »Dobro, razumijem«, reći ćeš, »da bi že- 
nidba bila meni na štetu i Bog zna kolikim drugima, pa ne ću 
ni misliti na ženidbul« Dakako s tom odlukom treba da je isto 

tako odriješito združena i druga, da ostaviš i svaku griješnu 
pomisao na ženu uopće! Tvoja odluka mora da ujedno bude, 
da se čuvaš svakog nečistog grijeha pomišljenjem, željom i či. 
nom uvijek i svuda, Ali Bog je uz tebe te ti pruža sva bogata 
sredstva svakidašnje pobožne molitve, sv. mise i česte svete 
pričesti, da mu ostaneš vjeran. Njegov će te blagoslov pratiti u 
žvotu i mirniji i sretniji ćeš biti, nego bi bio bolestan ili bez 
sredstava ili uz nespremnu ženu u ženidbenom staležu, u kojem 
bi padao u grijehe, u očaj i propast. 

Još nešto treba kod ove prigode spomenuti. Kršćanska je 
ženidba, kako smo čuli, odraz divne tajinstvene jedinstvenosti 
između Krista i Crkve. Jedinstvenost mora da bude u ženidbi, 
ak ne samo jedinstvenost ljubavi i društva, gospodarstva i me- 
đusobne pomoći, nego naročito jedinstvenost u službi Bogu 
Gospodaru. Najveća je zapreka te najdublje jedinstvenosti i 
temelju svake druge jedinstvenosti, ako su različite vjere oni, 
koji se pripravljaju na obiteljski život. Naša sveta Katolička 
Crkva radi toga svim silama odvraća svoju duhovnu djecu, da 
s inovjercima sklapaju ženidbene veze. Različitost u vjeri naj- 
veća je zapreka pravoj dubokoj jedinstvenosti u obitelji. Kako 
može Isus Krist nastavati kod onih, od kojih jedan njegove na- 
uke i ustanove zabacuje, a drugi mora, da ih vjeruje i cijeni 
i rrema njima živi? Crkva takovu ženidbu zabranjuje i svoje 
članove od nje odvraća. Ako je pak koji put prisiljena, da dade 
uz stanovite uvjete svoju dozvolu, čini to jedino, da veće zlo 
zapriječi, ali onda u svojoj žalosti nikada ne dozvoljava, da se 
takva mješovita ženidba sklopi pod svetom misom za vjerenike, 
pače određuje, da se redovito ne sklopi ni u crkvi pred olta- 
rom, nego u župnom uredu. Neveljana bi pak bila pred Crkvom 
ona mješovita ženidba, koja bi se sklopila pred inovjernim 
crkvenim službenikom, a ne pred katoličkim, Ako bi se pak 
nakon vjenčanja pred katoličkim svećenikom vjenčanje po- 
novno obavilo pred nekatoličkim svećenikom, onda bi se ka- 
tolički drug tim činom iz svoje Crkve izopćio! 

To sve treba osobito u današnje doba pamtiti. Sve neka 
pak služi dubokoj svijesti, kolika nam je dužnost štovati sve- 
tost sakramenta ženidbe, za koji se Bog i Crkva toliko zauzim- 
lju, te koliko svete ozbiljne i svestrane priprave treba onima, 
koji misle na ženidbu. 


3. Život u kršćanskoj obitelji. 


Ženidbeni stalež ima naravski kao svaki stalež neke svoje 
posebne ugodnosti, koje su pripravljene mužu i ženi, i pruža 
im mnogo zadovoljstva i veselja,  Uvaživši pak sve prilike u 
ženidbi, ipak je žrtva ono, što ona u prvomredu 
i neprestano od ženidbenih drugova traži. 
Ako muž u ženidbi gleda svoju korist i svoj komoditet, ako 

žena trči za slobodom i modom i raznim drugim hirima, onda 
je to znak, da njihov bračni život ne će odgovarati zadatku, 
koji je Bog namijenio ženidbi. Samoprijegor i svla- 
davanje samoga sebe, najljepša je oznaka sva- 
ke dobre ženidbe. 

Nesebičnost i pripravnost na žrtve radi viših ciljeva moraju 
muž i žena u ženidbu već sa sobom donesti. Sv. Pavao opomi- 
nje: »Žene neka se pokoravaju svojim muževima kao Gospo- 
dinu, jer je muž glava ženi! Muževi ljubite svoje žene kao svoja 
tjelesa, Tko ljubi svoju ženu, samoga sebe ljubi« (Ef. 5, 22 sl). 
Žena dakle ne smije, da bude sluškinjom i ropkinjom u obitelji. 
To je ona bila te je još uvijek u poganskom svijetu. Kršćanstvo 
ju je oslobodilo tog ropstva. Ona ima velike zadatke u obitelji, 
jer ona u prvom redu odgaja djecu, vodi kućanstvo, nosi bri- 
gu za red i čistoću, ona ne pozna ni mira ni počinka, no te 
svoje dužnosti vrši kao drugarica svoga 
supruga, dok glava obitelji ostaje muž. Mužu i ženi neka 
budu srce i duša jedno; zajednička neka im je molitva te skrb 
u bolesti i nesreći, u radosti i odmoru. Milosti sakramenta že- 
nidbe učinit će, da u svakoj prigodi života iskuse istinitost Isu- 
sovih riječi: »Jaram je moj sladak i breme je moje lahko« (Mi. 
11, 30). Čujte kako opisuje stari kršćanski pisac Tertulijan, koji 
je živio i djelovao u doba velikih progonstva prije 1700 godina, 
život u kršćanskoj ženidbi: »Kakovo breme dvojice vjernika, 
koji goje iste nade, vrše iste zakone, nose iste terete! Obojica 
su braća, obadva saradnici, nema među njima razilaženja ni po 
duhu ni po tijelu. Jer uistinu su dvoje u jednom tijelu; gdje je 
pak jedno tijelo, ondje i jedan duh. Zajedno mole, zajedno raz- 
mišljaju i zajedno poste; jedan uči drugoga; na isti ga način 
opominje i podnosi. Obojica idu zajedno u hram, obojica k stolu 
Gospodnjem; jednako učestvuju u nevoljama, u proganjanjima, 
u radostima; među njima nema tajne; nikada ne izbjegava jedan 
drugoga niti mu smeta. Svaki od njih je slobodan, da pohodi 
bolesnika, da podupire siromaha; radi milostinje nikada ne 
prigovaraju; svaki je spreman na žrtvu; u vršenju dužnosti ne 
iznose se zapreke.  Znamenje križa ne čini se skrovito, bez 
straha se vrši zahvalna molitva, a tajna nije ni ona za blago- 
slov. Obojica pjevaju psalme i himne te se međusobno natječu, 
tko će ljepše Boga slaviti. Krist se raduje, kad takva šio vidi 
i čuje; šalje im svoj mir; gdje su oni, ondje je i on; gdje se pak 
nalazi on, ondje nema mjesta zloći« (Ad uxorem Il, 2), To je 
slika bračnog života, gdje vlada Krist sa svojim duhom: »Tko 
hoće da ide za mnom, neka se odreče sebe i uzme križ svoj 
svaki dan iide za mnom« (Lk. 9, 23). i 

Gore sam rekao, kako se od muža i žene zahtijeva nepre- 
stana žrtva. U tom su slični svećeniku, koji je pozvan, da ne 
živi za sebe, niti ne misli na sebe, nego samo na druge te da 
živi i žrtvuje se samo za druge. Žrtve zahtijevaju dužnosti, što 

ih imaju otac i majka prema djeci i prema sve većem broju 
djece; te žrtve treba da nose svaki dan neprekidno često do 
same smrti svoje; žrtve zahtijevaju od njih kućanske i gospo- 
darske prilike, jer je oskudica i gorko siromaštvo sudbina mno- 
gih obitelji; žrtve treba podnositi radi teškog svakidašnjeg 
rada; žrtve, kad se pojavi bolest osobito dugotrajna bolest i 
nesreća u obitelji; žrtve samoprijegora, ako slušaš gorke pri- 
govore, zle riječi, bogumrske psosti; još veće žrtve ako se žena 
mužu ili muž ženi iznevjeri, pa Bog od tebe očekuje, da ne- 
vjeru zaboraviš i drugu oprostiš radi djece, radi mira, radi 
Krista. Tko pak može ocrtati svu gorčinu majčine i očeve boh 
kad nezahvalna djeca svoje roditelje preziru, psuju, progone, 
kad im uskraćuju pače i hranu te im žele smrt? 

Da, ljudske sile nijesu dostatne, da bi mogle same sve te 
i slične žrtve svladati i svaki dan, kako Gospodin veli, 
križ svoj nositi i hodati za njim. Treba poći u školu k onome, 
koji veli: »Naučite se od mene, jer sam krotak i ponizan srcem 
i naći ćete pokoj dušama svojim« (Mt. 11, 29); treba pomoći 
tražiti u onoga, koji pozivlje: »Dodite k meni svi, koji ste 
umorni i opterećeni i ja ću vas vkrijepiti« (Mt. 11, 28). Oni ro- 
ditelji, koji su se pripravljali na ženidbu radi-svetih plemenitih 
sklonosti, kako to čitamo u sv, pismu o mladome Tobiji, koji se 
na dan svoga vjenčanja mogao Bogu moliti:  »Gospodine, Ti 
znadeš, da svoje sestre (tako je on nazivao svoju vjerenicu 
Saru) ne uzimam za ženu radi pohote i slasti, nego iz čiste 
ljubavi do potomstva, da bude po njemu Tvoje ime čašćeno i 
slavljeno u vijeke« (Tob. 8, 9); roditelji, koji su ženidbu samu 
sklopili s čistim srcem, u crkvi, prigodom sv. mise, koja se za 
njih obavila, te se kod iste prigode sjedinili s Isusom u sv. pri- 
česti, i koji su mirno i trijezno premda u društvu svoje svojte 
probavili dan svoje svete svečanosti; koji su kasnije savjesno 
vršili svoje ženidbene i druge kršćanske dužnosti, takovi ro- 
ditelji imaju od početka svoga zajedničkog života zalog, da je 
Isus uvijek s njima, da ih blagosivlje i pomaže im rado nositi 
križ i žrtve, koje im njihov stalež nameće. Radi toga ima u 
njihovu životu pored mnogih križeva i mnogo utjehe i radosti, 
koje Bog svojim vjernim služiteljima u obilju daje, 


... 


Samo takve pobožne obitelji, koje se ne straše nikakovih 
žrtava za cijenu, da ostanu vjerne Bogu i zakonima, uz koje 
je Bog povezao ženidbeni život, koljevka su velikih 'muževa 
u Crkvi, samo takove goje svčce i svetice, Navest ću samo ne- 
koliko primjera iz najnovijeg doba, da vidite, kako je Bog vje- 
ran i dobar onim roditeljima, koji su njemu vjerni i provode 
pravednički život, 

God. 1909, bio je proglašen svćcem sv. Klement Marija 
Hoibauer, koji je umr'o god, 1820. Njegova je majka bila majka 

dvanaestero djece. Otac mu je preminuo već u 47, godini svoga 
života. Veliko je siromaštvo vladalo u toj obitelji, ali svetac 
je kasnije često izjavljivao, da mu je Bog dao jednu od najvećih 
milosti, jer mu je dao ovakovu majku. Od nje je učio moliti te 
je mnoge molitve, što ih je od majke naučio, do smrti svoje 
molio svaki dan, Od majke je uzljubio molitvu svete krunice, 
od nje pohadjanje sv. mise kod svake prigode, koja mu se pru- 
žala. Svojoj djeci, koja su ostala na životu, pomogla je majka, 
da su naučila, budući nijesu imala vlastitog imanja, čestite za- 
nate te su kasnije u životu mogla pošteno živjeti. Samo mali 
Klement je htio, da bude svećenikom, ali majka nije £a mogla 
uzdržavati na školama, Od nje je baštinio samo ustrajnost u 
dobru. Postao je najprije pekarom, i prolazile su godine i go- 
dine, dok mu nije uspjelo, da započne s učenjem te da bude 
zaređen u svećenike u 35, godini života. Pobožnost pak, ustraj- 
nost i molitva, što ih je preuzeo od svoje majke, vodile su ga 
naprijed i dovele do najvećeg stupnja kršćanske savršenosti, 
do same svetosti. To je jedan izgled kršćanske obitelji, koja se 
žrtvuje, a Bog je blagosivlje! Čujte o drugome! 


U svetoj godini bio je proglašen sv&ćcem Ivan Vianney, 


dakka žu u Francuskoj. On je umr'o u god. 1859. 
jegovi su roditelji imali šestero djece te su bili veoma siro- 


mašni, Djeca se često hranila samo sa suhim krumpirom. Una- 
toč tomu imali su otac i majka našega svčca dobro srce za 
siromahe, koji se često sakupljali u njihovoj siromašnoj kućici, 
gdje su uz djecu tažili glad s krumpirom. Od majke je mali Ivan 
naučio duboko štovati BL Djevicu Mariju. Nitko ne bi mogao 
bio ni pomisliti, da će od pastira, jer to je bio njegov posao, što 
fa je za druge vršio kao dječak, postati svećenikom. Ipak nije 
došlo samo do toga, nego da je pače postao velikim svčcem. 


U istoj svetoj godini bio je uvršćen među blažene na nebu 
biskup Anton Marija Gianelli. I on je imao šestero braće; ro- 
ditelji su ili Siromašni, kmetovi bez svoga imanja. Ljubili 
su svoju djecu, a ljubili i siromahe, učili djecu molitve i pobož- 
nosti te ih uvađali u radin život. Bog ih je blagoslovio već u 
samoj djeci, jer im je jedan sin postao liječnikom, jedna kći 
časnom sestricom, dva pošteni i pobožni zanatlije, a Ivan sve- 
ćenikom i biskupom, koji je umr'o god. 1845. te ga sada Crkva 
časti kao blažena na svojim oltarima, Ali siromašić — kako je u 
roditeljskoj kući morao učiti za školu!  Nijesu imali ni stola 
ni svijetla na stolu; uz vatru na ognjištu morao se klečeći mu- 
čiti, pišući zadaće i pripravljajući se za školu. Takovo je bilo 
siromaštvo u toj obitelji. Ipak ju je Bog tako divno blagoslovio! 

Opet u istoj svetoj godini bila je proglašena sveticom 
sv. Terezija od Malenog Isusa, koje se slava kao munja pro- 
širila po čitavom svijetu. Jer rođena je bila u god. 1873., a 
umrla god. 1897. Sada je već od god. 1925, časti čitavi svijet 

kao veliku sveticu i zaštitnicu kod Boga, dok joj njezine slarije 
sestre još uvijek žive. Čudo je sve, što se na nju odnosi, Nje- 
zina je majka imala devetero djece, Umrla je u trećoj (godini 
njezinog života, Ali majka i otac odgajali su je tako dobro, da 
je naša svetica jednom priznala, da nije nikada, već od svoje 
treće godine naprijed Bogu bilo što odrekla. Njezini su rodi. 
telji često i mnogo Boga molili, da im dade sina, kojega bi od- 
gojili za svećenika i misijonara. Dao im je Bog dva sina, ali 
obojica su umrli. Ipak usliši njihovu molitvu, ali posve drugim 
načinom, jer pozva njihovo najmlađe dijete na puteve svetosti; 
njihova najmlađa kćerka postala je velikom sveticom i velikom 
zaštitnicecm svećeničkog odgoja i svih misijonara. Eto, kako 
Bog blagosivlje obitelji, gdje roditelji shvaćaju svetu svrhu že- 
nidbenog života i Bogu prema toj svrsi vjerno služe, 

Majka slavnog engleskog kardinala Vaughana imala je 13 
djece. Kroz punih trideset godina molila je i prosila Boga, da 
joj pomogne djecu dobro i sveto odgojiti, te mu svaki dan, kad 
bi mogla poći u crkvu, prikazivala sv. pričest za tu svoju na- 
mjeru. O divne majčine molitve i dobrote Božje! Čujte, kako 
se Bog osvrnuo na nastojanje te pobožne majke: Od 13 djece 
bilo je 5 kćeri i 8 sinova; sve petero kćeri pošle su u samostan 
te se Isusu posvetile, a osmero njezinih sinova izabralo je 
službu svećeničku te je od njih jedan postao kardinal, a dvojica 
nadbiskupi, Tako prati Božji blagoslov roditelje i obitelji, koji 
se utaju u Boga i sveto vrše njegove zapovijedi. 

Otac pokojnog pape Pija X. bio je listonoša i općinski slu- 
ga. Imao je osmero djece. U kući se živjelo vrlo oskudno. Mali 
Josip hodao je svaki dan pješice mnogo kilometara daleko u 
Šimnaziju i opet natrag kući, Komadić kruha mu je bila hrana 
za čitavi dan. Gladan je bio. Žrtvovala se njegova majka za 
djecu noć i dan, to više jer im je otac rano umr'o. Ali Bog ih 
je pratio svojim blagoslovom. Eto, Josip postao je svećeni- 
kom, biskupom, papom i sada se radi na tome, da bude pro- 
$lašen svčcem, 

Zašto navađam te primjere, među kojima imate obitelji 
vrlo siromašne, a sve bez izuzetka s brojnom djecom, paše 
majke koje su imale osmero, devetero, dvanaestero i trinae- 
stero djece? Radi toga sam ih naveo, jer na- 
ada božansku uredbu bračnog života sve 
više paklena nauka, da je svrha ženidbi 
zasladno uživanje i vlastiti komoditet, a 
ne djeca i žrtva. Tko bi mogao toliko djece prehraniti i 
odgojiti? Tako veli paklena nauka s mudrošću toga svijeta 
te nastavlja: Mi smo u bijedi, u »mizeriji«; imamo li samo 
jedno dijete ili dvoje, to se još dade odgojiti, ali više — tko će 
za njih skrbiti? Drugi pak, koji nijesu siromasi, opet drukčije 
mudruju, Ako ih bude mnogo, svi će biti siromasi, ako je samo 

jedno li dvoje, dobro će im biti, kad nas budu naslijedili, Treći 
opet kažu: Ali tko može zahtijevati, da se majka uništi? Ona 
je slaba, ona ne može, ona je u pogibli života, i slično govori 
mudrost svijeta, a muža i ženu zavađa na grijeh, na veliki 
smrtni grijeh, kad u svome bračnom životu traže samo ugod- 
nost te se služe načinima i sredstvima, da zapriječe svrhu, za 
koju je Bog ženidbu i ženidbeni život ustanovio, Čuli ste, kako 
je uzvišena i sveta uredba ženidba i obiteljski život! Radi toga 
sam naglasio, kako treba da svaki dobro promisli, prije nego 
se odluči na ženidbu. Jer što mu pomaže sklopiti ženidbu, ako 
započnu ona prava, koja im Bog daje kao mužu i ženi, protiv 
zakona Božjeća zlo upotrebljavati u svoje svrhe, tražeći 
samo svoje naslade? Ne blagoslov, nego prokletstvo Božje 
pratit će ih radi velikih grijeha, što ih počinjaju, i nijedan sve- 
ćenik ne može takovu griješniku podijeliti odriješenje njego- 
vih grijeha, ako ne obeća sveto i ozbiljno, da će unapred 

bračnom životu tražiti samo svrhu Božju. . 

Istina današnje su socijalne prilike takove, da srećemo 
često siromašne obitelji; može i biti, da je majka bolesna ili u 
pogibli života, Treba mnogo mnogo pretrpjeti. Ako si siromah, 
uzdaj se u Boga, sjeti se primjera, koje sam naveo; nosi rado 
svoj križ, moli se Bogu, radi, žrtvuj se ti i žena, čini uopće, 
što možeš po pameti svojoj i savjetu dobrih ljudi te tvoga ispo- 
vijednika i budi uvjeren, da te Bog sigurno ne će ostaviti. No 
pamti i to, a to vrijedi i za bolesne majke: Bog nije zabranio, 
da muž i žena žive suzdržljivo i čisto kao brat i sestra. Nije 
to doduše lako, ali i nemoguće nije, jer ti Bog pruža svoju po- 
moć, da možeš i to. 

O onima pak, koji se ne straše, čovjeka izravno ubiti, dok 
nije ni rođen, bolje je da ne govorimo. U današnjem iskvare- 
nom svijetu događaju se i takovi slučajevi te ih na žalosi ima 
sve više, Savjest nam kaže, da su to prosta ubistva, kojih ne 
može nitko pred Bogom opravdati. Jadne majke, što to dopu-+ 
štaju; kao sablasti prate ih uspomene na djecu, što su ih lišile 
života, a njihovim dušama otele raj. Ti grijesi vapiju osvetu 
pred nebom! 


4. Posebne poruke. 


1. — U našim je stranama siromaštvo često uzrokom, da 
muževi ostavljaju obitelj te idu u daljne krajeve na Dunav, u 
Ameriku, u Kanadu ili još dalje, radi zarade. Žena ostaje sama 
s djecom kod kuće, muž sam u svijetu. Jedna je to vrst rastave, 
koja se protivi onim riječima Božjim: »Što je Bog združio, čov- 
jek neka ne rastavlja« (Mt. 19, 5) i griješna bi takova rastava 
bila, kad je ne bi uzrokovala jača sila: borba za opstanak, sila 
i dužnost roditelja, očuvati u životu djecu i obitelj svoju. U sva- 
kom je pak slučaju i takova rastava jedno zlo, koje prate i 

druga veća i manja zla. Pogibao je često, da se radi predugo- 
trajne rastave ohladi ona ljubav, a s ljubavlju i ona vjernost, 
koju su si muž i žena svečano pred Bogom obećali, kad se 
vjenčali. Posljedica su toga razni i mnogi grijesi protiv VI. 1 
IX. zapovijedi Božje, u koje mogu pasti, koliko žena toliko 
muž; pa i do preljube bi moglo doći, do posvemašnje otudenosti 
i do trajne rastave t. j. do najveće nesreće u bračnom životu, 
Stoga je dužnost žene i čitave obitelji, da se bezuvjetno svaki 
dan Boga molu za odsutnoga oca; da mu žena često i 
redovito piše, najbolje svaki tjedan —paine 
čekajući njegova odgovora — ako ne pisma barem karticu, gdje 
mu saopćuje sve, što ga može zanimati, a zanima ga svaka ma- 
lenkost, koja se događa kod kuće; i djeca neka ocu pišu često 
kao majka. Tako treba čuvati i uzdržavati neprestanu živu 
vezu s onima, koji su odsutni. Dakako da isto vrijedi za one, 
koji polaze u tuđi svijet. Poviše neka ne misle, da su u tuđem 
svijetu, u velikim gradovima izuzeti od zapovijedi Božjih i 
crkvenih. Oni mogu biti daleko doduše od zavičaja, daleko od 
svih poznatih — ali Bog je nad njima, isti kao kod kuće i ono, 
što je od Boga zabranjeno kod kuće, zabranjeno je 
svuda! 

2. — Roditelji daju život novom čovjeku. To je kako smo 
čuli velika i sveta stvar. Ali time njihova uloga prema novom 
čovjeku, prema djetetu nije završena. Njihova je dužnost, da 
to dijete čuvaju zdravo, da ga hrane sve dok ne doraste, da se 
može prehranjivati sam. Ali ni time njihove dužnosti nijesu 
pri kraju, jer to isto čine i sve životinje, a čovjek pored toga 
ima i dušu i čeka ga neumrlost, Zato moraju roditelji djete svoje 
ne samo hranit, nego i odgajati, da postane 
dobrim kršćaninom. Ta je dužnost najvaž 
nija ođ—svik što ih roditelji prema dje- 
ci imaju. Pa i najljepše pravo, kojeg si ne 
može nitko drugi prisvajati, ni državna vlast. 
Državna vlast može doduše zahtijevati, što treba da dijete na- 
uči da postane dobrim državljaninom, ali ništa više, Samo vi, 
kršćanski roditelji, i sv. Crkva imaju kao zamjenici Božji pravo 
i dužnost na odgoj, osobito vjerski i moralni odgoj vaše djece. 
To je nauka Katoličke Crkve, Svuda treba, da tu nauku na- 
glasujemo i štitimo. 

Odgoj djece počima odmah poslije rođenja, pače već prije 
toga. Sve krijeposti morale bi resiti ono društvo, u kojem se 
djeca nalaze. Od toga društva ovisi sve; a društvo raz- 
nih krijeposti mora da ima sijelo svoje u 
ocu i majci. Ako su otac i majka dobri, jedan s drugim 
strpljivi, susretljivi, veseli, bit će i dijete, kad doraste dobro, 
strpljivo, veselo, Ako su otac i majka milosrdni, ako vole mo- 
liti ujutro i uvečer, prije i poslije jela, bit će i činit će kasnije 
i dijete, što čine roditelji. Pamtite, dragi roditelji, u društvu 

krijeposti mora da bude dijete od svoga početka, a to društyo 
morate djeci pripraviti vi glavom. U takovom društvu se na- 
lazio sv. Ivan Vianney, sv. Klement Marija Hoibauer, Blaženi 
Antun Marija Gianelli, sv, Terezija od Malenog Isusa — eto 
početke svoje svetosti naučili su u društvu krijeposti, što su ih 
gledali u svojim roditeljima, : 

Ali, ali, mjesto krijeposti, koliko puta vide i čuju nevina 
djeca pojave grdih opačina na svom ocu i majci! Vide i čuju 
kako se međusobno psuju i mrze; vide, kako se otac ili majka 
srde sa svojom braćom, sa susjedima; vide, kako se ljute na 
siromahe i često ogovaraju iskrnjega; vide, kako ni otac ni 
majka ne misle na molitvu, te možda ni na svetu misu na ne- 
djelje i blagdane; vide, kako ne će da dadu za potrebe sv. Cr- 
kve, za misije, za svećenički podmladak; vide, kako čitaju 
novine, u kojima ima nepristojnih i bestidnih slika, nepristojnih 
i bestidnih članaka, poviše članaka, gdje se izmijehavaju ili na- 
padaju sv. Crkva, vjerske istine, crkvene uredbe, Papa itd., te 
djeca čitaju i gledaju i sama, što otac ili majka čita i gleda; 
vide možda, kako otac dolazi pijan kući, kako viče i proklinje 
majku i njih same — djecu, te izgovara ružne riječi; kako hoće, 
da tuče majku pa i njih djecu — oh mili Bože, koliko zla donose 
takvi roditelji na svoju djecu, Za nje bi bilo doista bolje, kad se 
ne bi bili nikada vjenčali, pače kako veli sam nebeski Spasitelj: 
»A tko sablazni jednoga od ovih malenih, bolje bi mu bilo, da 
mu se objesi mlinski kamen i da potone u dubini morskoj« 
(Mt. 18, 6). Roditelji, pamtite, koja vas odgovornost čeka pred 
vječnim Sticem radi odgoja, što su ga djeca dobila od vas! Isus 
je odredio: »Pustite djecu i ne zabranjujte im dolaziti k meni, 
jer je takovih kraljestvo nebesko« (Mt. 19, 14). A_vi? Dali 
svete vjere? Da li ih učite ljubiti iskrnjega napose siromaha? 
Da li molite s djecom? Da li pazite na riječi svoje u njihovom 
društvu? Teške imate dužnosti prema djeci! Vi ih morate od- 
gojiti za dobre i poštene ljude, za savjesne pobožne i goruće 
kršćane, koji vole krijeposno živjeti, koji se čuvaju grijeha, koji 
vole sv. sakramente, duboko štuju sv. Crkvu, Papu, biskupe i 
svećenike. 

3. — U naše strane počima radi kupanja dolaziti u ljetno 
doba mnogo stranog svijeta, gdje prečesto ni ženskinje malo 
ili ništa ne paze na stidljivost u svojem kretanju i svojem odi- 
jevanju. Isus i Marija takovo kretanje i takovo odijevanje osu- 
đuju, jer ga osuđuje Crkva po svojim biskupima. To vam je sve 
već dobro poznato. Na žalost, opažaju se već roditelji naročito 
majke, koje nepristojnim odijevanjem u svojoj djeci stidljivost 
upravo uništavaju i ubijaju. Da li na svetoj ispovijedi taj svoj 
grijeh iznašaju? One znadu, da to Crkva osuđuje i da je to 
grijeh! Teško će im jednom biti radi toga u životu i pred Bo- 
gom! Pazite oci i majke, koji hoćete da spasite sebe i djecu 

svoju, da vlada u obitelji vašoj uvijek i svuda sveta stidljivost 
u govorenju, u kretanju i odijevanju. Pazite na društvo, u ko- 
jem se vaša djeca nalaze! Ne dopustite da vam ikoji stranac 
u vašoj kući u ljetno doba gazi svetu stidljivost, jer ako to do- 
pustite, dopuštate sablazan te ste krivi, što će se u djeci po- 
rušiti sve dobro, što ste ga vi svojim trudom i odgojem gradili. 
Djeci treba dobrog primjera u domaćoj kući, na cesti i svuda. 
»U svemu sam sebe podaj za izgled dobrih djela«, to je nauka 
sv. Pavla apostola (Tit. 2, 7), a važi osobito za tebe kršćanski 
oče i kršćanska majko radi djece tvoje. 


4. — Svako dijete bit će svojim roditeljima zahvalno, ako 
je budi izravno budi posredno njihovom pomoću naučilo ko- 
risne i potrebite stvari za život: dječaci, ako su naučili bilo 
koji koristan zanat; djevojke, ako su naučile sve što trebaju za 
dobro vođenje kućanstva i gospodarstva. Nastojte, dragi oci 
i majke, da dođu vaši sinovi, koji nijesu određeni, da vam budu 
nasljednici u domaćoj kući, odmah nakon školskih godina k 
dobromu kršćanskomu majstoru bilo kuda u zanat, ako im se 
takva mogućnost ne pruža u domaćoj općini. Više će im vrije- 
diti, ako dobro izuče zanat nego veliko imanje. Sa svojim za- 
natom naći će, jaki na zdravlju i poštenju, svuda u svijetu 
zarade i kruha. 


5. — U našim stranama nema nigdje posebnog bogatstva: 
naprotiv ima mnogo siromaštva, ali ipak se opaža, kako se 
često troši i rasiplje nerazumno i bez prave potrebe, samo radi 
toga, što je to običaj, pače i radi toga samo, da ne bi susjed- 
stvo ili rod predbacivali škrtosti. Primjerice kod vjenčanja po- 
zivlju se na gozbu, koja traje obično čitavi dan i duboko u 
noć a često i drugi i treći dan, ne petorica ili desetorica, nego 
dvadesetorica, pedesetorica i više gostiju. Koliko se tu novca 
potroši, koliko dugova načini! Hiljade i hiljade se izjedu i po- 
Piju, a da novi par nema ništa od toga, osim bolesne glave, 
praznih džepova i dugova. Takovi običaji sigurno ne odgovaraju. 
volji Božjoj, jer se kod ovakovih prigoda ne samo previše pije 
i jede, nego pleše i mnogo govori i čini, što je nepristojno, Bilo: 
je sličnih običaja i drugdje, ali ljudi su postali pametniji: uju- 
tro, često rano ujutro obavi mladi par vjenčanje, prisustvuje 
sv, misi i sv. pričesti; nakon toga kratak zajutrak, kod kojega 
učestvuju samo roditelji i braća jednog i drugog mladenca. Otac. 
i majka podijele im svoj blagoslov, a mladenci po tom polaze 
brodom ili željeznicom za jedan, dva, tri dana na hodočašće 
k Majci Božjoj. Razmjerno malo potroše, mnogo lijepa vide, 
preporuče se Majci Božjoj i vrate se zdravi kući. Često ni toga. 
ne učine, nego jednostavno ostanu kod kuće, no bez onih ra- 
sipnih gozbi, To treba, da se uvede i u našim stranama, 


Ono se trošenje opaža i kod drugih prigoda dakako ne 
svuda na isti način, Jede se i pije i troši, mjesto da se štedi i 

misli na obitelj i teža. vremena. Dugovi pak u dućanima rastu 
ine mogu se podmiriti, ili ako se otplaćuju, biva to često u na- 


«ravi, pak se plaća dva tri puta više, nego bi moralo platiti u 


novcu, Najčešće početak svoj toj bijedi leži baš u onome bez- 
umnom trošenju i samo radi toga, što je to običaj. Ali takav 
običaj treba javno osuditi i svi pametniji treba da radite na 
tome da takove običaje iskorijenite, jer je to volja Božja. : 


— Povod čestih svaća i parba među braćom i rođacima 
bai u 1 tome, što roditelji ne određuju u životu ili oporukom, 
koliko od svoga imanja ostavljaju svakome članu svoje obitelji 
i uz koje uvjete. Radi toga je njihova dužnost, da sve te stvari 


tačno urede putem valjanih javnih isprava, da bude među bra- 


ćom mir, 


7. — Imajući pred očima zahvalnost, koju su djeca dužni 
svojim roditeljima, sa žalošću moram ustanoviti, kako sam iz 
nekojih mjesta doznao, da se djeca osobito sinovi siabo pona- 
šaju prema svojim roditeljima. Misle, da im majka ne smije 
više zapovijedati, kad jednom svrše pučku školu; surovo joj 
odgovaraju, psuju je gadnim riječima, Veoma je to žalosno; 
skoro da nema na svijetu žalosnije stvari nego kad sin ili kći 
svoju majku, svoju za Bogom najveću dobročiniteljicu, prezire, 
kad je psuje i proklinje, te ona jadna i sama gorko plače i jadi- 
kuje radi nemilosrdnosti svoje djece, Ali neka se takova djeca 
sjete riječi Gospodijih: »Poštuj oca i mater, da dugo živiš i 
dobro ti bude na zemlji«, Ne će biti sretna, ne će imati blago- 
slova Božjega na zemlji ona djeca, koja se prema majci i ocu 
na ovakav način vladaju. Bog zapovijeda, da roditelje svoje 
štuješ, ljubiš i slušaš, »Proklet bio, tko ne štuje oca svoga i 
mater«, to je bila zapovijed Mojsijeva, a sav je narod to po- 
tvrdio riječju »Amen« (5 Mojs. 27, 16), to jest: da tako budil 
Prokletstvo Božje, ruglo i sramota, a na drugom svijetu vječna 
kazna čeka djecu, koja oca i majke ne štuju, ne ljube i ne slu- 
šaju. Jasno ti pak javlja Bog, što moraš, da bezuvjetno činiš, 
ako hoćeš, da ti dobro bude na zemlji: Štuj Sca svoga, ljubi 
majku, slušaj ih, godupiraj ih u bolesti, u starim danima, radi 
za nje, moli za nje; to je zakon Božji, vrši ga i dobro će ti biti. 


5. Sv. Obitelj i Presv. Srce Isusovo 
utočište svake kršćanske obitelji. 


Kršćanska obitelj ima dandanas velikog neprijatelja u du- 


hu sebičnosti, koji ne će da se žrtvuje u onu veliku i svetu 


svrhu, radi koje prema Božjem zakonu postoji žen:dba; nepri- 
jatelje ima u mnogovrsnim mamama k rastresenosti, neuređe- 
noj zabavi i raskalašenosti, te napokon velikog neprijatelja u 
javnom nemoalu. Da se ona spasi, treba da se utječe svome 

uzoru, k sv. Obitelji. Upravo danas, kad ove retke pišem, sla- 
vimo blagdan Očišćenja Bl. Dj. Marije ili Svijećnicu, kako ga 
inače obično zovemo. Vidimo sv. Obitelj u hramu, poslušnu 
zapovijedi Božjoj. Tu su svi zajedno. Siromaštvo ih prati od 
početka do kraja Ali radi toga se nikada ne tuže; ne tuže se 
ni tada, kad su progonjeni, kad ostavljaju svoju kuću i poznate 
svoje i bježe u daleki Egipat. Divno obavljaju svi zajedno svoje 
molitve; sveto vrše zapovijedi, pa makar treba radi toga pre- 
valiti tri dana hoda do Jeruzalema, Svom se ljubavlju žrtvuju 
za dijete svoje; kad se jednom izgubi, traže ga danju i noću, 
dok ga ne nađu. A to dijete im je poslušno, poslušno kao dje- 
čak, kao mladić, sve do svoje tridesete godine. U toj Obitelji 
imaju sijelo najljepše krijeposti: vjernost u obavljanju dužnosti 
prema Bogu i prema svome staležu, nebeska strpljivost, bla. 
gost i poniznost, neiscrpiva međusobna ljubav i milosrdnost 
prema iskrnjemu. K toj sv. Obitelji treba da se utječe svaka 
naša obitelj, da uči od nje, kako treba da živi i da se vlada. 
Ako su oni, Bl. Djevica Marija i sv. Josip, koji su bili najsvetiji 
i Bogu najmiliji, a s njima sam Isus, bili siromašni te se radi 
toga nijesu nikada tužili, zašto ne bi i svaka druga kršćanska 
obitelj strpljivo podnijela svoje nevolje? Ta sv, Obitelj pozivlje 
svaku obitelj, da se rado Bogu moli. Da, neka se moli kru- 
nica u svakoj obitelji, svaki dan, osobito u večer! I to zajed. 
nički! Neka se moli ujutro! Čitajte rado pobožne knjige osobito 
naše glasnike! Svaka obitelj bi morala, da bude upisana u dru- 
štvo sv. Jeronima, koje pruža svojim članovima uz malo nvvca 
svaku godinu niz krasnih, korisnih i dobrih knjiga, Neka sinovi 
i kćeri ne traže zabave u krčmama, na plesovima, uoću, na 
cesti, u slabom društvu! 

Mnoge su obitelji upisane u Udrugu sv, Obitelji! Neka se 
upišu i one, koje još nijesu, da postanete svi tako reći dionici 
presvetog života, koji proizlazi iz nebeskih primjera sv. Obitelji, 
Ako još nemate u kući sliku sv. Obitelji, nabavite je, da imate 
uvijek pred sobom divne primjere sv, Obitelji. Savjesno vršite 
i pravila Udruge sv. Obitelji. Blagdan sv. Obitelji, blagdani BI. 
Djevice Marije i sv. Josipa neka budu svima mili i sveti blag- 
dani, koje ćete proslaviti pobožnim primanjem sv. sakrame- 
nata, Ali radujte se i sami svojim domaćim obitzljskim blagda- 
nima! Kad je ocu ili majci imeni dan, to mora da bude blagdan 
za sve, prigoda iskrenog veselja i povod, da idete svi k svetoj 
misi i sv, pričesti, kod kojih će djeca prikazati svoje molitve 
Bogu za majku ili oca, Isto vrijedi, kad je kome od braće ime. 
ni dan, 

Središte u sv, Obitelji je pak Isus i Njegovo Presveto Srce. 
On govori svim obiteljima: »Pustite djecu i ne zabranjujte im 
dolaziti k meni« (Mt, 19, 14), On ih pozivlje: »Dodite k meni 
Svi, koji ste umorni i opterećeni i ja ću vas okrijepiti« (Mt. 11, 
28). »On je kruh, koji s neba silazi, da tko od njega jede, ne 

umife« (Iv, 6, 50). On je život naš, on svijetlo naše, ori sva isti- 
tia, sva utjeha, ot naš predobri Spasitelj, on naš Bog! Kaošto 
je bio u svčtoj Obitelji sve, tako mora da bude i u svakoj tia+ 
šoj kršćanskoj obitelji. Premda siromašta, premda progonjiia, 
premda daleko od prijatelja sv. Obitelj bila je obitelj uvijek 
sretnd i nada sve zadovoljna, jer je bio Isus u njezinom krugu; 
a kad su bili bez njega, lijevali su gorke suze i Marija i Josip. 
Da, Isuš mora da bude središtem svake kršćanske obitelji, koja 
hoće, da ostane dobra i Bogu vjerna osobito u današnje teško 
doba, kad treba ozbiljno nastojati, da budu djeca dobro i sveto 
odgojena. 

Središtem obitelji postat će Isus, ako se obitelj posveti 
njemu i njegovu božanskome Srcu. To nas uče već Marija i 
sv. Josip. Oni su bili posve posvećeni Isusu. Samo na njega 
sli mislili, samo za njega se trudili, žrtvovali i živjeli. Marije i 
sv. Joešipa ne možemo niti zamisliti bez Isusa. Isus im je bio 
sve, Isto mora da bude i svakoj kršćanskoj obitelji. Stoga vas 
ovime srdačno pozivljem, kršćanski roditelji, da sebe i svoje 
obitelji posvetite Presv. Srcu. Isusovu. 

. Veliko ima značenje takva posveta. Posvetom se izričito 
izjavite, da hoćete da bude Isus i njegovo Presveto Srce go- 
spodarom. vaših. obitelji. Isus je Bog naš; on je naš najveći do- 
bročinac, jer je naš Spasitelj; on će nam biti i sudac u času 
smiti naše, koji će odrediti, da li će duša naša radi svojih 
djela u raj ili.u pakao. Posvetom njegovu Presvetom Srcu po- 
stavlja se obitelj pod njegovu zaštitu te odlučuje, da hoće nje- 
niti uvijek služiti kao Kralju svojemu; da svi članovi u obitelji 
hoće za njega i po njegovoj nakani obavljati sve svoje poslove, 
a roditelji osobito svoj najvažniji posao, a taj je odgoj djece. 
Svako dijete postaje u sv. krštenju dijete Božje. To znadu do- 
bro i roditelji. Pak eto, ako su vaša djeca, djeca Božja, vaša je 
dužnost, da ih odgojite za Boga, za Isusa! Posvetom Presv. Srcu 
Isusovu izjavlja obitelj, da će uvijek nastojati, da postane ona 
sijelom lijepih krijeposti; ona obećaje, da će se boriti proti 
svim opačinama, osobito pak da će se čuvati svi svakog me- 
đusobnog psovanja, svakog ogovaranja, svake mržnje proti 
iskrnjemu, svake kletve i svakog grijeha proti stidljivosti i 
sv, čistoći, 

Gdje su obitelji već upisane u Udrugu sv. Obitelji, ne će 
biti ni najmanja poteškoća, da obave i posvetu Presv. Srcu 
Isusovu. Jasno je to za svakoga. Nema sv. Obitelji bez Srca 
[susova, pa ne može da bude ni kršćanska obitelj, koja štuje 
sv. Obitelj bez Srca Isusova. Nabavite si dakle lijepu sliku 
Presv, Srca Isusova, dajte joj uz sliku sv. Obitelji najljepše 
mjesto u kući te obavite prema uputama svoga rajesnoga dušo- 
brižnika posvetu Presv. Srcu. Nebeski je Spasitelj obećao ve- 
like pomoći i milosti obiteljima, koje mu se posvete i odluče 
se, da će mu služiti kako prije istaknuto. Čujte samo nekoja 

od obećanja, što ih je e žednji Na margarete Alacoque što. 


vateljima svoga božanskog Srca: »Ja ću im dati svaku pomoć 
potrebitu staležu njihovu. Ja ću ih krijepiti u radu i blago- 
sloviti im, štogod poduzmu. Ja ću ih tješiti u nevoljama njihovim, 
Ja ne ću dopustiti, da se itko izgubi od onih, koji se posvete 
Srcu _mojemu. Ja ću obilno blagosloviti svako mjesto, gdje se 
izloži i štuje slika mojega Srca.« Kraljevska su to doista obe- 
ćanja, i svaka obitelj bi morala da se što prije posveti Presve- 
tom Srcu. Ali dakako, ne lakoumno, nego iskrenom čvrstom 
voljom, da će mu služiti kao Kralju svojemu! 


Sveta i uzvišena uredba je kršćanska ženidba; sveta i uz- 
višena uredba kršćanska obitelji Ako je obitelj zdrava i dobra, 
bogoljubna i krijeposna, bit će i čitavo društvo zdravo i dobro, 
bogoljubno i krijeposno. Sve ovisi od obitelji. Radi toga se Bog 
baš za obitelj najviše zanima, On ju je ustanovio, on blagoslo- 
vio, on posvetio, on joj dao za početak i razvitak života po- 
seban sveti sakramenat; iz nje je izašao Spasitelj, iz nje su izašli 
svi slijedbenici i slijedbenice njegove, koje Crkva časti na 
svojim oltarima. Radi toga je đavao čitavu vojsku neprijatelja 
pokrenuo protiv nje, da je sruši i time uništi kraljestvo Božje. 
Ali Bog čuva svoje blago na svijetu, Isus sam pruža svoje ruke, 
da obitelj spasi preko posvete Njegovu Presvetom Srcu, Molim 
i pozivljem vas, kršćanski roditelji, izvedite tu posvetu i pre- 
dajte sebe i djecu svoju, svu rodbinu i svu kuću zaštiti božan- 
skog Srca Isusova, da kraljuje nad vama i da mu vi vjerno 
služite! Za to vam Isus zajamčuje ljubav, mir i blagoslov svoga: 
božanskog Srca, Taj blagoslov vam želim u najvećoj mjeri i ja 
te vas u tu svrhu po istome božanskome Srcu blagosivljem u 
ime # Oca i f Sina # Duha Svetoga. Amen. 


PIPTI 


U Krku, na blagdan Očišćenja Marijinog, 
dne 2, februara 1928, 


+ JOSIP, biskup. 

